คือผมมีตุ่มนูนแข็งๆที่หน้าครับ ทีแรกก็นึกว่าเป็นสิว แต่เป็นมา6-7เดือนแล้วไม่หายเลยครับ เป็นตุ่มนูนแข็งๆ สีออกแดงๆ ไม่ทราบว่ารัักษาได้ไหมครับ
สวัสดีค่ะ อาการมีตุ่มนูนแข็งขึ้นที่หน้า 1 ตุ่มอาจจะเกิดจาก ภาวะรูขุมขนอักเสบและอุดตัน สิว การติดเชื้อแบคทีเรียหรือเชื้อรา ตุ่มจากผื่นผิวหนังอักเสบ ต่อมไขมันที่โตผิดปกติ เนื้องอกของต่อมไขมันหรือโครงสร้างของชั้นใต้ผิวหนังอื่นๆเช่น ขน เส้นผมซึ่งการให้ได้การวินิจฉัยที่แน่ชัดนั้น ควรได้รับการตรวจร่างกายจริงร่วมด้วย หากมีอาการเป็นมานาน ไม่หายไป และไม่สบายใจ หรือมีเลือดหรือหนองไหลจากตุ่มด้วย ก็ควรไปพบแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ ล้างหน้าด้วยน้ำเปล่าสะอาดหรือน้ำสบู่อ่อนๆได้วันละ 2 ครั้งเช้าเย็น